過太和赴主簿鄧楚材豫章貢闈之約
作者：曾丰
朝代：宋

paragraphs: 福建人才古鄒魯，文章師匠道宗主。
餘子姑作尋常看，此公僅能一二數。
太學頡頏賦爭衡，凌雲之氣擲地聲。
鯤鵬誰礙天南去，麒麟猶落地上行。
南昌傾蓋恨不早，西昌扣門喜欲倒。
風雨那容酒絕交，江山不許詩在告。
宦途同調能幾人，相逢莫厭情相親。
言下甘心聽苦口，鏡中白髮催青春。